
**Zavod RS za zaposlovanje, Območna služba KRANJ**

**SEPTEMBER 2021**





----------------------------------------------------------------------------------------------------------------------------------------------------

# Delovno aktivno prebivalstvo

**V juliju 2021 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **78.015 delovno aktivnih prebivalcev** (po lokaciji delovnega mesta), kar je za 1.462 oseb oz. 1,9 % več kot julija 2020 (v Sloveniji za 2,2 % več). (Vir: SURS)



Stopnja registrirane brezposelnosti **je julija 2021 znašala 4,9 %** (v Sloveniji 7,3 %). V primerjavi z julijem 2020 se je stopnja registrirane brezposelnosti na tem območju znižala za 2,2 odstotne točke (v Sloveniji znižala za 1,9 odstotne točke).

# Registrirana brezposelnost



**Konec septembra 2021 je bilo registriranih 4.241 brezposelnih oseb**, kar je za 1.857 oseb oz. 30,5 % manj kot septembra 2020 (v Sloveniji za 21,1 % manj). V primerjavi s predhodnim mesecem se je registrirana brezposelnost znižala za 343 oseb oz. 7,5 % (v Sloveniji znižala za 4,6 %).

Ob koncu septembra 2021 je bil **povprečni čas brezposelnosti oseb** 17,5 meseca (v Sloveniji 31,8 meseca).

Zaposlitvene možnosti

**V obdobju od januarja do septembra 2021** so delodajalci Območni službi Kranj sporočili **9.297 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dej., d. n. (1627), čistilci, strežniki in gospodinjski pomočniki ipd. v uradih, hotelih in drugih ustanovah (456), drugi delavci za preprosta dela, d. n. (386), natakarji (296), kuharji (255), skladiščniki in uradniki za nabavo in prodajo (250), delavci za preprosta dela pri nizkih gradnjah (245), vozniki težkih tovornjakov in vlačilcev (228), vzgojitelji in pomočniki vzgojiteljev predšolskih otrok (207), prodajalci (205), predmetni učitelji v osnovni šoli (179), poklici za zdravstveno in socialno oskrbo na domu (175), zidarji ipd. (163), strugarji ipd. (155), kuhinjski pomočniki (155).

Prijave in odjave iz evidence brezposelnih

**V obdobju od januarja do septembra 2021** se je v evidenco brezposelnih na **novo prijavila 3.601 oseba**, kar je za 3.434 oseb oz. 48,8 % manj kot v enakem obdobju lani (v Sloveniji za 39,6 % manj). Med njimi je bilo:

* 285 iskalcev prve zaposlitve (109 oseb oz. 27,7 % manj kot v enakem obdobju predhodnega leta),
* 17 oseb, ki so delo izgubile zaradi stečaja oz. likvidacije podjetja (71 oseb oz. 80,7 % manj kot v enakem obdobju predhodnega leta),
* 717 oseb, ki so bile opredeljene kot presežni delavci (1.647 oseb oz. 69,7 % manj kot v enakem obdobju predhodnega leta),
* 1.802 osebi, ki jima je izteklo delovno razmerje za določen čas (1.163 oseb oz. 39,2 % manj kot v enakem obdobju predhodnega leta).

V istem obdobju je bilo iz evidence brezposelnih **odjavljenih 5.738 oseb**, kar je za 286 oseb oz. 4,7 % manj kot v enakem obdobju lani (v Sloveniji 0,4 % več), med njimi **4.222 zaradi zaposlitve**, kar je za 449 oseb oz. 9,6 % manj kot v enakem obdobju predhodnega leta (v Sloveniji 1,9 % manj).

Vključevanje v ukrepe Aktivne politike zaposlovanja

**V obdobju od januarja do septembra 2021** je bilo **v ukrepe Aktivne politike zaposlovanja vključenih 1.178 oseb,** med njimi:

* 509 v ukrep Usposabljanje in izobraževanje, od tega 181 v Lokalne programe neformalnega izobraževanja in usposabljanja, 110 v Programe neformalnega izobraževanja in usposabljanja, 38 v Usposabljanje na delovnem mestu - mladi, 37 v NPK Potrjevanje;
* 466 v ukrep Spodbude za zaposlovanje, od tega 344 v Zaposli.me;
* 203 v ukrep Kreiranje novih delovnih mest, vsi v Javna dela.

Zavarovanje za primer brezposelnosti

**V avgustu 2021** je **1.585 (34,6 %) brezposelnih oseb** prejelo denarno nadomestilo (v Sloveniji 23,9 %). Povprečna višina bruto izplačanega denarnega nadomestila je znašala 750,82 € (v Sloveniji 757,14 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*